**Heikki Pursiainen** (s. 1974 Kouvola) on suomalainen ekonomisti. Hän on työskennellyt vuodesta 2023 Helsingin kaupungin kaupunkitietopalveluiden päällikkönä. Tätä ennen Pursiainen työskenteli viestintätoimisto Ellun Kanojen pääekonomistina.

Pursiainen oli ehdolla vuoden 2023 eduskuntavaaleissa ehdolla Helsingin vaalipiirissä kokoomuksen listalta, muttei tullut valituksi 2724 äänellään.

Ura
---

Pursiainen opiskeli taloustiedettä Helsingin yliopistossa, valmistui valtiotieteiden maisteriksi vuonna 2000 ja väitteli valtiotieteiden tohtoriksi vuonna 2005 otsikolla "Consistent Aggregation Methods and Index Number Theory" Väitöksen jälkeen hän työskenteli mm. erikoistutkijana Turun yliopiston Julkisen valinnan teorian huippuyksikössä sekä Kilpailuvirastossa.

Pursiainen kirjoitti yhdessä Tuukka Saarimaan kanssa vuosina 2014–2017 Asiaton lehdistökatsaus -blogia.

Pursiainen työskenteli vuosina 2011–2015 erikoistutkijana Valtion taloudellisessa tutkimuskeskuksessa julkisten palvelujen ja kilpailututkimuksen parissa. Hän toimi vuosina 2015–2017 Heikki Pursiainen toimi Ajatuspaja Liberan tutkimusjohtajana.

Vuosina 2017–2022 Pursiainen työskenteli vuonna 2017 perustetun yhteiskunnallisen MustRead-digimedian strategina. Hän työskenteli viestintätoimisto Ellun Kanojen pääekonomistina vuosina 2022–2023.

Pursiainen aloitti kesäkuussa 2023 Helsingin kaupunkitietopalveluiden päällikkönä. Yksikkö vastaa kaupungin data-, tilasto- ja tutkimusaineistojen käytettävyydestä, sekä suunnittelee ja toimeenpanee yhdessä Helsingin toimialojen kanssa tiedolla johtamista parantavia uudistuksia ja hankkeita.

Yksityiselämä
-------------

Pursiaisen isä on teologi ja entinen SKDL:n kansanedustaja Terho Pursiainen.

Teokset
-------

* *Paska Suomi* (Tammi 2017)
* *Olette kaikki väärässä* (Tammi 2019)

Lähteet
-------

1. 1 2  Helsingin kaupungin kaupunkitietopalveluiden päälliköksi valittu Heikki Pursiainen | Helsingin kaupunki *www.hel.fi*.  20.6.2023. Viitattu 10.3.2024.
2. ↑  Heikki Pursiainen Ellun Kanojen pääekonomistiksi *Ellun Kanat*. Viitattu 10.2.2023.
3. ↑  helsinki: Helsingin Kokoomus - Ekonomisti Heikki Pursiainen kokoomuksen eduskuntavaaliehdokkaaksi Helsingissä *Helsingin Kokoomus*.  3.2.2023. Viitattu 10.2.2023.
4. ↑
5. ↑  Saarikoski, Sonja: Heikki Pursiainen haluaa Suomeen enemmän järkeä ja vähemmän tasa-arvopuhetta *Ylioppilaslehti*.  2.10.2015. Viitattu 9.4.2016.
6. ↑  Pursiainen, Heikki: Tutkimus aggregointiteoriasta, erityisesti indeksiteoriasta.  *Kansantaloudellinen aikakauskirja*, 2006, 102(1). vsk, s. 128-131. Artikkelin verkkoversio.
7. 1 2  Asiaton lehdistökatsastaja, VTT Heikki Pursiainen Liberan uudeksi tutkimusjohtajaksi  9.3.2015. Libera. Viitattu 9.4.2016.
8. ↑  Heikki Pursiainen *Heikki Pursiainen*. Viitattu 10.3.2024.
9. ↑  Tässä ovat kohutun talousblogin kirjoittajat. Taloussanomat 28.11.2014. Viitattu 29.6.2016
10. ↑  Pursiainen, Heikki VATT.  Arkistoitu 18.4.2016. Viitattu 2.4.2016.
11. ↑  Elo, Emil: Railon ja Pursiaisen uusi media luo viestintäkanavan 1000 päättäjän ja yritysten välille *Kauppalehti*.  8.10.2017. Viitattu 29.11.2017.
12. ↑  Tommi Nieminen: Suomi on paska maa, sanoo ajatuspaja Liberan johtaja Heikki Pursiainen *Helsingin Sanomat*.  13.8.2017. Viitattu 13.8.2017.

Aiheesta muualla
----------------

* Heikki Pursiainen Twitterissä
* Heikki Pursiaisen nettisivut
* Asiaton lehdistökatsaus -blogi